**НАРОДНО ЧИТАЛИЩЕ „НИКОЛА ЙОНКОВ ВАПЦАРОВ-1873 г.” гр. Летница, област Ловеч, бул. „България” №46, тел. 0894675383**

**ГОДИШНА ПРОГРАМА ЗА ДЕЙНОСТТА НА НЧ „НИКОЛА ЙОНКОВ ВАПЦАРОВ-1873г.” ГР. ЛЕТНИЦА, ЗА 2024 г.**

1. **ВЪВЕДЕНИЕ**

Народно читалище „Никола Йонков Вапцаров – 1873 г.” е доброволна, самоуправляваща се културно-просветна организация с нестопанска цел, която изпълнява и държавни културно-просветни задачи в областта на културата, социалната сфера и образованието и е регистрирана съгласно разпоредбите на Закона за народните читалища и в съответствие с разпоредбите на Закона за юридическите лица с нестопанска цел. То е изградено на принципите на демократизма, доброволността и автономията и осъществява дейността си в обществена полза.

Настоящата Програма за развитие на читалищната дейност е разработена в съответствие с чл. 26а, ал.2 от Закона за народните читалища и е приета на заседание на Настоятелството на читалището. Нейната цел е да утвърди читалището като стабилен фактор за развитие на културата в община Летница и на национално ниво. Тя обобщава най-важните моменти в работата на читалището, приоритети, цели и задачи, които ще спомогнат за развитието му и превръщане в общодостъпно и желано място за местната общност. Ще се работи за създаване на условия за запазване на институцията като културен център, утвърждаващ ценностите на гражданското общество.

1. **АКТУАЛНА ОБСТАНОВКА**

Народно читалище „Никола Йонков Вапцаров – 1873 г.” е пример за устойчива културна институция със специфична мисия за съхранение и развитие на традиционните ценности на нацията. То се уповава на своите корени като национална, социална, културна, информационна и образователна организация и отговаря на предизвикателствата на днешния свят.

Читалището е настанено в сграда – общинска собственост и разполага с: библиотека с компютърна зала по Програма „Глоб@лни библиотеки – България”, малка репетиционна зала, гардеробна, канцелария и малка стая за реквизит. Благодарение на мащабния ремонт на цялата сграда с реализиран проект на Община Летница помещенията са в изключително добро състояние.

Служителите в читалището имат необходимата квалификация и са с дългогодишен стаж в сферата на читалищната дейност. Това е предпоставка за успешното реализиране на читалищните инициативи. Предизвикателство пред нас е не само да провокираме интереса на местната общност към предлаганите от нас форми на читалищна дейност, но и трайно да задължим този интерес с цел отговаряне на интересите на всеки човек.

1. **ОСНОВНИ ЦЕЛИ И ПРИОРИТЕТИ**
2. Възпитаване и утвърждаване на националното самосъзнание и на културната идентичност.
3. Развитие и укрепване на читалището като институция с културно-просветна, информационна, социална и гражданска функции. Превръщане на читалището в съвременен ефективен център, предлагащ удовлетворяване на всички потребности и интереси свързани с духовното и културно израстване на населението, с приобщаването им към световното културно наследство и глобалното информационно общество.
4. Продължаване на успешното партньорство на читалището с Общината, местната власт, училището и читалищата от общината с цел реализиране на цялостната културна политика на Летница. Разнообразяване и обогатяване живота на местното население.
5. Съхранение, укрепване и развитие на традициите на българския народ с цел предаване на нематериалното културно наследство на следващите поколения.
6. Развитие на талантите чрез самодейни културни изяви, обществено полезни инициативи и творчество. Подпомагане на традиционните читалищни дейности и търсене на съвременни форми за тяхното развитие;
7. Осигуряване на достъп до информация и коммуникация чрез подобряване на условията за развитие на библиотеката при читалището и утвърждаването и като център за библиотечно-информационно обслужване на широк кръг потребители;
8. Засилване интереса на местната общност към културно-историческото минало на родния край;
9. **ОСНОВНИ ДЕЙНОСТИ ЗА РЕАЛИЗИРАНЕ НА ПРОГРАМАТА**
10. **Библиотечно-информационна дейност:**

Библиотечната дейност е една от основните в читалището. Тя ще е насочена към:

* Поддържане и обогатяване на библиотечния фонд с разнообразна литература и периодичен печат;
* Подобряване работата с читатели;
* Организиране на инициативи, насочени към повишаване интереса към книгата сред подрастващите;
* Осигуряване безплатно ползване на наличната компютърна техника и неограничен интернет достъп на ученици – за подпомагане на процеса на самоподготовка;
* Организиране на мероприятия за честване на бележити дати и годишнини - на известни творци, от исторически събития и др.;
* Обновяване на библиотечния фонд чрез участие с проект в програми на министерство на културата (пр. „Българските библиотеки – съвременни центрове на четене и информираност”);
* Популяризиране дейността на читалището в социалните мрежи;
* Продължаване дейността на клуб „Приятели на книгата” и клуб „Художествено слово”. „Пътуваща приказка” е инициатива насочена към най-малките, децата от детската градина. Ще продължаваме да им гостуваме, за да четем, рисуваме или драматизираме заедно;
* Експониране на изложби и кътове с литература;
* Сътрудничество с библиотеките в останалите читалища на общината – организиране на съвместни инициативи – празненства, чествания и др.

1. **Подкрепа на любителското творчество с оглед разгръщане на творческия потенциал на обществото и развитие на неговата художествена култура**;

* Развитие и обогатяване дейността на самодейните колективи към читалището:
* Фолклорна група „Настроение” ще участва в най-малко пет местни, национални и международни фолклорни фестивали;
* Ще организираме участия на мажоретен състав „Дъга” в различни празници в Летница и общината, като начин да задържим трайно интереса на децата към танца и по този начин превенция на асоциално поведение.
* Традиционните творчески работилници на клуб „Сръчни ръце” ще дадат възможност за ползотворно осмисляне на свободното време на децата, които имат желание за подобно себеизявяване.

1. **Опазване и популяризиране на нематериалното културното наследство:**

* Ще участваме активно в културния живот на града и общината като организатори, партньори и участници в събитията от Културния календар
* проучване и съхранение на местни културни традиции, песни, ритуали, предания и др.

1. **Развитие на разнообразието от различни форми на културни дейности, практики и услуги:**

* организиране на школи, кръжоци, курсове, клубове, кино- и видеопоказ, концерти, - клуб „Приятели на книгата”, клуб „Художествено слово”
* организиране на тържества,спектакли, чествания, изложби и др.;

1. **Развитие на културния диалог и обмен;**

* Ще продължаваме с партньорството си с останалите читалища на територията на общината. Взаимното гостуване на самодейните състави е изключителна възможност за изява на самодейците пред по-голяма публика.
* От години си партнираме със СУ „Бачо Киро” в организиране на открити уроци, съвместни програми, изложби по повод различни празници. Ще продължаваме в тази насока и през следващата година.
* През 2024 г. ще продължим участието си като партньори на СУ „Бачо Киро” по проект „Твоят час”.

1. **Допълнителна стопанска дейност, свързана с предмета на основната дейност на читалището за постигане на определените в устава цели.**

Читалището получава средства от отдадена под наем земеделска земя, като същите се ползват за текущи читалищни нужди.

1. **ФИНАНСОВО ОСИГУРЯВАНЕ**

Финансирането на читалищата е регламентирано в Закона за народните читалища. Читалището финансира дейността си в рамките на държавната субсидия и сумите, получени от отдадената под наем своя земеделска земя.

• Субсидия от държавния бюджет за делегирани от държавата дейности съгл. чл.23 (1);

• Собствени средства от регламентирана стопанска дейност и членски внос;

• Финансиране от спечелени проекти;

• Дарения;

1. **КУЛТУРЕН КАЛЕНДАР**

ТРАДИЦИОННИ БЪЛГАРСКИ ПРАЗНИЦИ

|  |  |  |  |  |
| --- | --- | --- | --- | --- |
| № | Културна проява | Дата | Място на провеждане | Организатор |
| 1 | Бабинден – 21.01.2024 | 21.01.2024 | читалище | читалище |
| 2 | Ден на пчеларя – 10.02.2024 | 10.02.2024 | читалище | читалище |
| 3 | Творческа работилница „Традиция“ изработка на мартеници | м. февруари 2024 г. | читалище | читалище |
| 4 | Ден на лозаря – Трифон Зарезан | 14.02.2024 | читалище | читалище,  община |
| 5 | Ден на самодейността и Баба Марта | 01.03.2024 | читалище | читалище |
| 6 | Международен ден на жената | 08.03.2024 | читалище | читалище |
| 7 | Творческа работилница „Традиция“  Великденска украса | м.април | читалище | читалище |
| 8 | Ден на земята – 22.04.2024 | 21.04.2024 | читалище | читалище |
|  |  |  |  |  |
| 9 | Великденски празник | м. април 2024 г. | читалище | читалище |
| 10 | Творческа работилница „Традиция“  Магията на Коледа | м.ноември/декември  2024 г. | читалище | читалище |
| 11 | Коледни и новогодишни тържества | м. декември 2024 г. | читалище | читалище |

БЕЛЕЖИТИ ДАТИ И ГОДИШНИНИ

|  |  |  |  |  |
| --- | --- | --- | --- | --- |
| № | Културна проява | Дата | Място на провеждане | Организатор |
| 1 | 176г. от рождението на Христо Ботев - | 06.01.2024 | читалище | читалище |
| 2 | 151 г. от обесването на Васил Левски | 19.02.2024 | читалище | читалище |
| 3 | Национален празник на България | 03.03.2024 | читалище | читалище |
| 4 | Ден на поезията /21.03/ | 21.03.2024 | читалище | читалище |
| 5 | Ден на театъра | 27.03.2024 | читалище | читалище |
| 6 | Седмица на детската книга и изкуствата за деца | Април 2024 | читалище | читалище |
| 7 | Международен ден на книгата и авторското право | 21.04.2024 | читалище | читалище |
| 8 | Ден на победата; Ден на Европа | 09.05.2024 | читалище | читалище |
| 9 | Патронен празник на СУ „Бачо Киро“ | 11.05.2024 | читалище/училище | читалище/училище |
| 10 | Ден на славянската писменост | 24.05.2024 | градски площад  /читалището | читалище, училище, детска градина |
| 11 | Ден на детето | 01.06.2024 | читалище | читалище |
| 12 | Ден на Ботев и загиналите за свободата на България | 02.06.2024 | читалище | читалище |
| 13 | 174 години от рождението на Иван Вазов /09.07.1850/ | 08.07.2024 | библиотека | читалище |
| 14 | „Пътуваща приказка“  посещения в детски градини | м.04 – м.08.2024 | читалище | читалище |
| 15 | „Моят приятел-компютърът“ – периодични обучения за деца | м.06 – м.08.2024 | читалище | читалище |
| 16 | „Забавно лято“ – разнообразни занимания за деца (творчески, обучителни) | м.06 – м.08.2024 | читалище | читалище |
| 17 | Международен ден на грамотността - | 08.09.2024 | читалище | читалище |
| 18 | Съединението на България | 06.09.2024 | читалище | читалище |
| 19 | Независимостта на България | 22.09.2024 | читалище | читалище |
| 20 | Международен ден на възрастните хора | 01.10.2024 | Община, пенсионерски клуб, читалище | читалище  пенсионерски клуб |
| 21 | Ден на будителите | 01.11.2024 | читалище | читалище |
| 22 | Табла, кътове по повод творчеството на наши и международни автори | постоянен | читалището | читалището |

УЧАСТИЯ В НАЦИОНАЛНИ И РЕГИОНАЛНИ МЕРОПРИЯТИЯ

* ФГ „Настроение“ ще вземе участие в поне пет национални и/или международни фолклорни фестивали.
* Мажоретен състав „Дъга“ ще вземе участие в поне един фестивал/тържество/концерт извън община Летница

1. **ИНДИКАТОРИ ЗА ОЦЕНКА ИЗПЪЛНЕНИЕТО НА ПРОГРАМАТА**

* брой регистрирани членове, събран членски внос.
* брой посетители на предоставяни от читалището услуги;
* брой читатели ;
* брой нови книги и абонамент;
* брой предоставени услуги ;
* брой и качество на проведени празненства, концерти, чествания;
* брой организирани групи и постижения;
* брой участия в местни, регионални, национални и международни изяви и онкурси;
* награди от участия в конкурси, фестивали и празници;
* брой кандидатстване и спечелени и финансирани проекти;
* поведени събрания – общи и на настоятелството.
* извършена пререгистрация на читалището в определения от ЗНЧ срок.
* общ бюджет на читалището за предходната година

1. **СРОК ЗА ИЗПЪЛНЕНИЕ И ОТЧИТАНЕ НА ПРОГРАМАТА**

Срокът за изпълнение на Програмата е в рамките на бюджетната 2024 г. Съгласно чл.26а, ал.4 от Закона за народните читалища Председателят на читалището представя ежегодно в срок до 31 март пред Кмета на Общината и Общинския съвет доклад за реализираните читалищни дейности в изпълнение на Програмата и за изразходваните от бюджета средства през предходната година. Настоящата програма е отворена за допълнения и е приета в съответствие с чл. 26 от Закона за народните читалища.

1. **ЗАКЛЮЧЕНИЕ**

Изпълнението на програмата ще даде възможност за реализация на набелязаните цели, приоритети и дейности. Реализирането на инициативите ще разнообрази културния живот в града и общината. Усвояването на знания за новите технологии ще отвори врата към необятното глобално пространство.Уреждането, обогатяването и поддържането на библиотечни колекции ще подпомогне както образователния процес, така и достъпа до нови, съвременни автори от изключително богатия книжен пазар. Но може би най-важно е опазването и съхраняването на културно-историческото ни наследство във време, когато ценностната система на човека търпи сериозни промени. Важно е младите хора да знаят своя род и корен, своята история и фолклор. Важно е да се запазят песните, танците, празниците, легендите, които са дошли до нас от дълбините на времето. Мисията на читалищата е да бъде носител на българския дух и култура през вековете и успешно да ги предава на следващите поколения. И ние с чест следваме тази възрожденска мисия.

27 март 2024 г. Председател гр. Летница на НЧ „Никола Й. Вапцаров-1873 г.”

……………………………………………..

(Рита Анева)